MESTSKÁ ČASŤ BRATISLAVA-NOVÉ MESTO
---------------------------------------------------------------

Materiál na rokovanie
Miestnej rady
31. 03. 2015

Informácia
o činnosti Programovej rady mestskej časti Bratislava – Nové Mesto pre televízne vysielanie za rok 2014
------------------------------------------------------------------------------------

Spracovateľ:						Materiál obsahuje:
---------------						-------------------------
Mgr. Ján Borčin                                                         1. Informácia                                              
komunikačný manažér,
zapisovatel Programovej rady

                          					

MAREC 2015
Informácia o činnosti Programovej rady mestskej časti 
Bratislava – Nové Mesto pre televízne vysielanie za rok 2014

   Uznesením z 3. júna 2014 zriadilo Miestne zastupiteľstva mestskej časti Bratislava – Nové Mesto Programovú radu mestskej časti Bratislava – Nové Mesto pre televízne vysielanie. 
   Miestne zastupiteľstvo 3. júna 2014 zvolilo členov Programovej rady:
Ing. Katarína Augustinič
JUDr. Richard Mikulec
Mgr. Dan Sládek
Mgr. Marek Tettinger

  Prvé zasadnutie Programovej rady bolo zvolané na 17. septembra 2014. Zúčastnili sa ho všetci členovia Programovej rady. 
  Program:
1.   Otvorenie zasadnutia/diskusia
2.	Voľba predsedu Programovej rady mestskej časti Bratislava – Nové Mesto (ďalej len Programovej rady)
3.	Prijatie uznesenia z 1. zasadnutia Programovej rady

   Členovia Programovej rady diskutovali o spolupráci mestskej časti Bratislava - Nové Mesto a TV Bratislava pri zostavovaní spravodajstva/publicistiky z diania v mestskej časti,  o programovej štruktúre vysielania o MČ Bratislava - Nové Mesto, o spôsobe výberu tém, respondentov a hostí do diskusnej relácie zo strany zhotoviteľa (TV Bratislava) a operátoroch, ktorí šíria signál TV Bratislava. 

   Mgr. Dan Sládek a Ing. Katarína Augustinič navrhli za predsedu Programovej rady JUDr. Richarda Mikulca. Ten s návrhom na menovanie za predsedu súhlasil. 

  Programová rada navrhla a schválila Uznesenie z 1. zasadnutia Programovej rady:
1.	Programová rada má 4 členov. Pri hlasovaní Programovej rady rozhoduje v prípade rovnosti hlasov hlas predsedu.
2.	Programová rada zasadá spravidla raz mesačne, v odôvodnených prípadoch po zvolaní predsedom.
3.	V zmysle článku II . Zmluvy o výrobe AVD, o postúpení licencií na použitie AVD a o televíznom vysielaní AVD medzi mestskou časťou Bratislava – Nové Mesto a City TV, s.r.o. schvaľuje Programová rada témy, ktoré sú predmetom vysielania TV Bratislava.
4.	Zasadnutie Programovej rady zvoláva predseda.

     
   V priebehu roka 2014 sa uskutočnilo jedno zasadnutie Programovej rady.